กรุงเทพขยายในลาว ผุดสาขาขึ้นที่ปากเซ
ธนาคารกรุงเทพขยายสาขาแห่งที่ 2 ในลาว เปิดบริการที่ปากเซ&nbsp;
6 ม.ค. 2559

ธนาคารกรุงเทพขยายสาขาแห่งที่ 2 ในลาว เปิดบริการที่ปากเซ  
นายชาติศิริ โสภณพนิช กรรมการผู้จัดการใหญ่ ธนาคารกรุงเทพ เปิดเผยว่า เมื่อวันที่ 5 ม.ค.ที่ผ่านมา ธนาคารได้เปิดให้บริการอย่างเป็นทางการสำหรับสาขาปากเซ ณ แขวงจำปาสัก ซึ่งเป็นสาขาที่ 2 ใน สปป.ลาว ต่อจากสาขาเวียงจันทน์ เพื่อขยายพื้นที่การให้บริการทางการเงินแก่ลูกค้า และเพิ่มโอกาสทางธุรกิจของธนาคารทางตอนใต้ของ สปป.ลาวได้เพิ่มมากขึ้น 
ทั้งนี้ เมืองปากเซ ตั้งอยู่ใกล้ จ.อุบลราชธานี มีเส้นทางคมนาคมเชื่อมต่อการเดินทาง ส่งผลให้มีปริมาณการค้าและการลงทุนของนักธุรกิจไทยและ สปป.ลาวเป็นจำนวนมาก อีกทั้งแขวงจำปาสักยังถูกกำหนดในแผนพัฒนา “สามเหลี่ยมมรกต” ระหว่างประเทศ สปป.ลาว เวียดนาม และกัมพูชา ที่ได้รับการช่วยเหลือจากประเทศญี่ปุ่น เกาหลีใต้ และธนาคารพัฒนาเอเชีย เพื่อให้เขตรอยต่อระหว่าง 3 ประเทศกลายเป็นแหล่งอุตสาหกรรมการผลิต และการท่องเที่ยวในอนาคต